== Karakteristika ==
Modellen betegnes også som den [[universalisme|universelle]] velfærdsmodel, fordi alle har ret til en række ydelser, som ikke er bestemt af trang, f.eks. [[folkepension]] og [[børnefamilieydelse]].<ref> Esping-Andersen (1990)</ref> Borgerne i de skandinaviske lande er derved økonomisk sikret i forbindelse med sygdom, ledighed og i alderdommen, hvortil kommer supplerende foranstaltninger, bl.a. støtte til [[bolig]]udgifter og udgifter til børn. Desuden findes en række stærkt udbyggede tjenesteydelser i form af [[daginstitution]]er, sundhedshjælp, [[hjemmehjælp]] m.m.<ref name="universel velfærd">Jørgen Goul Andersen:''Universel velfærd er den mindst ringe model'', Information 20, februar 2011</ref>
Psykologi Politik Samfund